Aliff Aziz

Mohammad Aliff Aziz  (lahir 16 Februari 1991) merupakan seorang penyanyi dan pelakon lelaki Singapura yang kini menetap di Malaysia. Beliau juga merupakan artis rakaman di bawah naungan Sony Music Malaysia dan Ceria Popstar. Pada Julai 2007, beliau telah dinobatkan selaku pemenang program realiti TV, Anugerah yang menjadikan beliau sebagai pemenang termuda pada usia 16 tahun. Bahkan, pada September dalam tahun yang sama, beliau telah mengeluarkan album pertama dengan single "Cinta Arjuna" (nyanyian asal Tong Hua) yang telah terjual lebih 300,000 salinan di seluruh Asia Tenggara. Single hit pertama beliau iaitu "Sayang Sayang" juga telah menjadi hit terbaik sehingga kini.

Kehidupan awal
Beliau dilahirkan pada 16 Februari 1991, Aliff merupakan anak sulung daripada tiga beradik malah juga lahir dari keluarga Melayu yang berdarah kacukan Arab. Ketika Aliff berusia 3 tahun, beliau serta keluarganya telah menyambut kelahiran dua adik perempuan yang juga kembar seiras, iaitu Nur Aisyah dan Nur Ain. Selain itu, Aliff dan dua adik kembar seirasnya pernah bersekolah di Sekolah Rendah Princess Elizabeth sebelum berpindah ke tahap seterusnya di lokasi beliau dan Aisyah menghala ke Sekolah Menengah Zhenghua manakala Ain juga bersekolah di Sekolah Menengah Greenridge.

Kerjaya
Pada masa itu, Aliff juga menceburi minat dalam bidang nyanyian ketika berusia 12 tahun, malah Aisyah juga turut serta mengikut jejak langkah abangnya dalam bidang seni, manakala Ain memilih untuk menceburi bidang teknologi maklumat. Beliau juga pernah mencuba nasibnya dalam melibatkan diri dalam program realiti TV nyanyian, Anugerah pada 2007, yang menjadikan beliau selaku peserta dalam program tersebut.

Selepas melangkah satu demi satu pusingan dalam pertandingan nyanyian tersebut, prestasi beliau waktu itu juga kurang memberangsangkan dan beliau juga tersingkir pada peringkat separuh akhir. Tetapi, peminat Aliff juga tidak putus-putus untuk menyokongnya bahkan pihak juri juga memberi peluang kedua dengan menerusi pusingan wildcard pada akhir persembahannya. Akhirnya, beliau dinobatkan sebagai juara yang termuda atas persembahan terbaik semasa beliau yang berusia 16 tahun. Ketika itu, Aliff juga menandatangani perjanjian untuk bernaung di bawah rakaman Sony BMG serta kontrak Mediacorp Artiste Management yang bernilai lebih RM100,000 ringgit.

Selepas kemenangannya dalam program tersebut, beliau muncul dalam iklan Mediacorp iaitu Sinar Lebaran 2007/2008, Khayalan dan sebagainya malah Aliff juga muncul dalam iklan 30 saat KFC pada 2007. Ia diketahui oleh majalah Malaysia bahawa beliau ketika itu sedang menyusun aktiviti jadualnya dengan melanjutkan pelajaran dan meluaskan bakatnya selaku penyanyi.

Pada tahun 2009, Aliff dipelawa oleh National Services di mana beliau menjadi jurulatih di bawah Pasukan Pertahanan Awam Singapura (yang dahulunya dikenali sebagai BRTC/Basic Rescue Training Centre) di Jalan Bahar. Dalam temubual Sungguh pada 2010, Aliff memuat naik statusnya pada peminat beliau bahawa selepas ini Aliff juga akan memfokuskan dirinya dalam karier nyanyian. Dalam tahun yang sama, Aliff melancarkan album kedua, It's Aliff's Time yang membariskan hit lagunya seperti "Cinta" dan "Kalau Cinta" hasil kolaborasinya bersama penyanyi Malaysia, Joanna. Single "Kalau Cinta" telah menjadi hit terbaik di stesen radio secara keseluruhan dan menjadikan lagu antara rakaman terbaik sehingga akhir tahun 2011.

Pada masa yang sama, beliau ketika itu merupakan seorang bekas tentera dan jurulatih di bawah Pasukan Pertahanan Awam Singapura, Music Performing Arts Club (MPAC), di mana beliau mempersembahkan vokalnya dalam mana-mana persembahan SCDF seperti Hari Kenaikan Pangkat SCDF, Hati Komuniti SCDF dan sebagainya. Beliau juga pernah merangkul pangkat Koperal sepanjang beliau berkhidmat dalam pasukan awam tersebut. Pada 2011, Aliff telah menamatkan perkhidmatannya dan berpindah ke Kuala Lumpur, Malaysia untuk mengejar cita-citanya sebagai artis rakaman, penyanyi, pelakon dan model.

Pada awal 2012, beliau telah melancarkan album ketiga iaitu Aliff Aziz yang membariskan hit terbaik yang berjudul "Jangan Ganggu Pacarku" yang telah mencapai 1 juta tontonan di Youtube selepas dikeluarkan dalam 24 jam. Lagu lain-lagu seperti "Cinta Ya Cinta" dan "Setiap Detik" juga sering digunakan sebagai lagu tema drama popular untuk TV3 serta rancangan lain.

Selain melibatkan diri dalam bidang nyanyian, Aliff juga mencuba nasibnya dalam bidang lakonan, iaitu drama pertamanya, sebuah komedi muzikal yang berjudul Antara Kita diarahkan oleh pengarah terkenal Kas Roshan sebanyak 13 episod, yang diperankan watak beliau sebagai remaja yang bekerja di syarikat pencipta grafik. Drama tersebut membariskan pelakon terkenal Malaysia yang lain seperti Zaibo, Bell Ngasri dan Anne Ngasri, serta bekas penyampai radio Hot FM iaitu Fara Fauzana.

Pada pertengahan 2013, beliau pernah muncul dalam Slot Samarinda di TV3 iaitu drama berjudul Epilog Cinta Khirana, yang menampilkan beliau selaku watak antagonis sebagai Sharqir Ikhwan. Drama tersebut membariskan pelakon seperti Tasha Shilla, Rozita Che Wan serta ramai pelakon yang lain.

Selain itu, beliau muncul dalam drama terbaharu menerusi Slot Akasia, iaitu drama yang berjudul Halalkan Hati Yang Ku Curi. Beliau memegang watak sebagai Faiq, seorang pemuda yang jatuh miskin dan bankrap akibat bersosial dan berbelanja tanpa batas. Drama tersebut membariskan beliau yang juga bergandingan bersama aktres terkenal Farah Nabilah, Mimi Lana, Shah Iskandar, serta dibantu oleh Azri Iskandar, Azhan Rani, Jasmin Hamid, dan Normah Damanhuri yang mengambil watak sampingan dalam drama tersebut.

Gegar Vaganza 2021

Aliff Aziz telah terpilih sebagai peserta Gegar Vaganza Musim ke-8

Persembahan dan keputusan Gegar Vaganza (musim 8) Konsert Tema Lagu Penyanyi asal Keputusan Minggu 1 Laguku Sendiri Sayang-sayang Dirinya sendiriTempat Pertama Minggu 2 Masih Aku Terasa Kasih Tak Sampai Kumpulan PadiTempat Pertama Minggu 3 Segalanya Ku Terima Kasihnya Laila JinbaraKe-2 Minggu 4  Berdiri Bulu Romaku Jika Kau Rasa Getarnya SlamKe-6 Minggu 5 Dulu Lain Sekarang Lain Memburu Impian Kazar SaisiKe-2 Minggu 6 Langkah Seiringan Belenggu Rindu (Duet Bersama Iman Troye) Dato' Jamal Abdillah & Wany HasritaKe-2 Minggu 7 Kelentang Kelentong Pesan Cinta AfganKe-2 Minggu 8 (Suku Akhir) Ku petik Bintang-Bintang Rapuh NastiaKe-2 Minggu 9 (Separuh Akhir) Lagu Untukmu Lay Me Down Sam SmithKe-3 Sesuatu Janji Taufik Batisah Minggu 10 (Akhir) Akhirnya Kini Pasti Sampai Syurga Faizal Tahir JUARA Dealova (Duet Bersama Hafiz Suip) Once Bangun (battle Aweera) Aman RA

Gegar Vaganza 2023

Persembahan dan keputusan All Stars Gegar Vaganza Konsert Tema Lagu Penyanyi asal Keputusan Minggu 1 Kembali Menyengat Wanita Seluruh Dunia Projek PistolKe-8 Minggu 2 Ikut Tekak Sendiri Sampai Mati HazamaKe-13 Minggu 3 Putar Kiri Kanan Kasih Hetty Koes EndangKe-5 Minggu 4  Berdua Bersatu If I Ain't Got You (duet bersama Aisyah Aziz) Alicia KeysKe-6 Minggu 5 Misteri Penghujung Rindu Dato' Jamal AbdillahKe-5 Minggu 6 No Retreat No Surrender Arjuna Dewa 19Ke-11 Minggu 7 Kau Ilhamku Gerhana Cinta Luka IklimKe-9 Minggu 8  Fun Fair Tok Ram Cek Mek Molek Dato' M. Daud KilauPertama Minggu 9 Duet 2.0 (Astro Verse) Jampi (duet Bersama Zaki Yamani) Hael HusainiKe-9Minggu 10 (Suku Akhir)Fiesta Muzika Cindai Dato Sri Siti NurhalizaKe-9 (Tersingkir) Gambus Jodoh Tan Sri P. Ramlee

Kehidupan peribadi
Pada akhir 2016, selepas berkenalan selama dua tahun serta bertunang hampir 9 bulan, Aliff dan Bella Astillah melangsungkan perkahwinannya secara rasmi dan mengadakan majlis resepsi yang dihadiri oleh 1,000 tetamu di Top Glove, Shah Alam, Selangor.The New Paper (12092016). Local singer-actor Aliff Aziz gets married in Kuala Lumpur, Latest Singapore News Retrieved 3 March 2017. 

Pada Mei 2019, Aliff dan Bella bercerai, namun kembali bersatu pada April 2020. Mereka mempunyai dua orang anak.

Pada Jun 2024, Aliff dan Bella kembali bercerai untuk kali kedua dengan talak satu. Aliff telah menyerahkan hak penjagaan penuh dua anaknya kepada Bella.

Diskografi 

 Album studio 
 Aliff (2007)
 It's Aliff's Time (2010)
 Aliff Aziz (2012)
 Rebirth (2016)

 Single 
 Keajaiban Cinta (duet bersama Adira) (2012)
 Tak Ada Cinta Sepertimu (duet bersama Siti Nordiana) (2014)
 Selayaknya Aku (2014)
 Dan Lagi Cinta (duet bersama Emma Suhaimi) (2015)
 Warna Cinta (duet bersama Kilafairy) (2016)
 Coba (2016)
 Sandar Padaku (duet bersama Mira Filzah) (2017)
 Amarah Cinta (2018)
 Taubat (2022)
 Tetap Di Sini (duet bersama Bella Astillah) (2022)
 Genggam (2023)

Filemografi

Drama
 Tahun Tajuk Watak Saluran TV Catatan2007 Almari AjaibMediacorp Suria Drama pertama  Khayalan Kameo2012 Antara Kita Aril TVi Sepai Asmaun TV1 Tiara Kamal Astro Prima2013 Nurul Kasih Izham  TV2 Epilog Cinta Khirana Sharqir Ikhwan TV3 2014 Jodoh (Musim 2) Syed Azmi Astro Ria 2016 Sayangku Kapten Mukhriz Dr. Faizal TV3 2017 Di Sebalik Wajah Amir Hisyam Hypp Sensasi Meh Sandar Pada Aku Dr. Syed Nadzhan TV3  Meh Sandar Lagi 2018 Melankolia Zain  Halalkan Hati Yang Ku Curi Faiq  Sejuta Rasa Buat Adelia Chef Syed IdlanAstro Ria2022 Jodohku Babysitter Adam Farhan Cina Buta Aliff2023 Ku Akad Kau Dengan Bismillah Luth Mikail TV3 Tentang Hati Dia Wafi 2024 Dia Dari Syurga Ahmad Kalil TV1

Telefilem
 Tahun Tajuk Watak Saluran TV 2012 Cinta Vlog Shezz TV92013 Gerhana ManTV1 Tiga Dosa Dia Ayahku TV2 Raya Pak Pak Pong Angah TV3 2017 Love You Miss Pomen Remy TV9 2021 Dosa Itu Bukan Miliknya Fitri  TV2 2022 Sekolah Sampah Adam  Astro Citra

Televisyen
 Tahun Tajuk Peranan Saluran TV Catatan 2015 Dalang Prank (Musim 1) Artis Jemputan  Astro Warna 2021 Gegar Vaganza (musim 8) Peserta Astro Ria2022 Sepahtu Reunion Al-Puasa Pembantu Rumah Shahrul  Astro Warna Kameo, episod: "Sirnanya Ramadan" Rayakustika 2022 Pengacara Suria Gegar Vaganza Semangat Nak Raya Dirinya sendiriAstro Ria 2023 All Stars Gegar Vaganza Peserta

Web drama
 Tahun Tajuk Watak Saluran Catatan  2024 Terjerat Faliq IQIYI Drama pertama 

Anugerah dan pencalonan
TahunAnugerahKategoriKeputusan2018Anugerah Bintang Popular Berita Harian ke-31Pelakon TV Lelaki Popular2025Anugerah Bintang Popular Berita Harian ke-37 Aktor TV Popular 

 Rujukan 

 Pautan luar 





Kategori:Kelahiran 1991
Kategori:Muslim Singapura
Kategori:Orang Singapura berketurunan Melayu
Kategori:Orang hidup
Kategori:Penyanyi lelaki Singapura
Kategori:Pelakon lelaki Singapura
Kategori:Pelakon televisyen Singapura
Kategori:Peserta Gegar Vaganza